Epoca lui Marian Oprișan a apus după 20 de ani. A pierdut funcţia de preşedinte al CJ Vrancea.
Senatorul Cătălin Toma, candidatul PNL pentru Consiliul Județean Vrancea, a anunțat că a câștigat. Marian Oprișan a fost președinte al Consiliului Județean Vrancea din 2000 până în 2020. PNL a luat de la PSD primăria Giurgiu și președinția CJ Giurgiu.
Epoca Marian Oprișan s-a terminat în județul Vrancea, după 20 de ani.Senatorul Cătălin Toma, candidatul PNL pentru președinția Consiliului Județean, a anunțat în această dimineață că a reușit să-l detroneze pe unul dintre cei mai longevivi lideri ai PSD.Liberalul a spus că a anunțat victoria pentru că s-au centralizat 95% dintre voturi. Nu a spus dacă este vorba despre datele venite de la biroul electoral județean sau ca urmare a numărătorii paralele făcute la partid.Marian Oprișan a fost președinte al Consiliului Județean Vrancea din 2000 până în 2020.PNL a învins și într-un alt fel social-democrat, județul Giurgiu. Liberalii au reușit să câștige și primăria municipiului Giurgiu, și președinția Consiliului Județean, ambele câștigate de PSD în 2016.Marcel Ciolacu, președintele social-democraților, a spus că partidul plătește acum pentru greșelile făcute începând cu schimbarea guvernului Grindeanu.